KoffieQ saam met FredZ | Dis lekker om te kuier oor 'n koffie
2020..., Dis my lewe, Tye in my lewe
2020… Bakens in die lewe
Augustus 14, 2020 freddiescoffeebar	Lewer kommentaar
Die lewe is vol bakens. Tye in die lewe waar mens neig om te stop en te dink aan die verlede en aan die toekoms. Groot bakens en klein bakens.
Klein bakens is dinge soos oujaar en nuwejaar. Dit is die tyd wat mense meestal hulle nuwejaarsvoornemens maak. Alle voornemens word in 'n mate gemaak omdat mense dink dat daar iets kort in hulle lewens. So hulle moes terugkyk oor die jaar of jare wat verby is, en nou wil hulle iets anders doen in die jaar wat voorlê.
Elke jaar se verjaarsdag is ook vir mense so 'n kleiner baken van dink oor die lewe.
Dan is daar groter bakens.
Om een of ander rede is 'n 16de verjaarsdag 'n spesiale baken. Dink maar aan die gesegde "sweet 16". Die 18de verjaarsdag is ook 'n belangrike tydstip. Dit is die jaar waarin meeste mense matriek skryf en dus hulle skoollewens afhandel. Dit is dus 'n goeie tyd op 'n groot oorgangstydperk te vier.
Ander bakens wat gebruik word om te dink oor die verlede en die toekoms, is 30ste, 40ste, 50ste, 60ste, en tot 100ste verjaarsdae. Hierdie is almal redelike spesiale tye in mense se lewens oor die algemeen. Seker alles te doen met 10 jaar. Daar is baie dinge wat mens kon bereik het in die 10 jaar tevore, en dit gee mens weer geleentheid om te dink wat alles bereik kan word oor die volgende 10 jaar.
2020 is vir my so 'n jaar.
Op 14 Augustus 2020 word ek 40 jaar oud. 480 maande. 2087 weke. 14609 dae… Dit is blykbaar 'n groot baken in die lewe. Ek gaan so bietjie skryf oor die 40 lesse oor die lewe wat ek geleer het in my lewe tot dusver. Ek is ook besig om so 'n lysie te maak van my 40 gunsteling liedere. Ek het al oor so paar daarvan gepost.
In 1999 het ek betrokke geraak by 'n gemeente in Rustenburg se jeugbediening. Ek het eintlik net bygewoon. In Desember 1999 was ek vir die eerste keer 'n (geestelike) leier gewees by 'n jeugaktiwiteit. So ek sal hierdie jaar, en spesifiek in Desember 2020, my 21ste jaar in jeugbediening vier. Ek gaan so bietjie skryf oor lesse wat ek geleer het in jeugbediening. Dalk kom ek selfs uit by 21 lesse!
In 2000 het ek by daardie gemeente se jeugbediening betrokke geraak as 'n leier en organiseerder van aktiwiteite. Ek was eintlik maar nog 'n beginner gewees as leier. In September 2000 het ons 'n jeugweek gehou by die gemeente. Ek was een van die organiseerders daarvan. Vreemd genoeg het ek tot by daardie jeugweek nog nie 'n actual lewende verhouding met die Here gehad nie. Die Donderdag-aand van daardie week, die laaste aand van die jeugweek, het ek gedoen wat algemeen bekend is in Christen-kringe: Ek het my hart vir die Here gegee. Dit was natuurlik nie so 'n bekende verskynsel in die kerkgroep waarin ek betrokke was nie. Ek het nie geweet wat volgende moet gebeur nie. Daar was ook geen opvolgprogram nie, so ek het niks geweet van "geestelike groei", en wat om te doen om geestelike te groei nie.
In 2002 het ek Diensjaar gaan doen. September 2000, sê ek altyd, was my eerste bekering. In 2002 het ek my tweede bekering gehad. Ek het in hierdie jaar eintlik geleer van geestelike groei, en dat daar dinge is wat ek kan en moet doen om meer bewus te raak van die Here se teenwoordigheid in my lewe.
2020 is dus 20 jaar sedert my "eerste bekering" en 18 jaar sedert my "tweede bekering". Ek gaan kyk of ek 20 lesse oor geestelike lewe en/of Christenskap wat ek geleer het kan neerskryf.
In 2020 sou ek by my 18de jeugweek in Kinross gewees het. Dit beteken dat ek die mense van Kinross, Evander en Secunda al 18 jaar ken. Ek ken ook my beste vriend, Werner Marx, sedert 2002, dus 18 jaar!
Tot dusver sien ek heelwat belangrike jaartellings: 40, 18, 20 en 21. Alles nogal redelike baken-tydperke.
My laaste baken waaroor ek dalk gaan skryf, is 'n baie korter tyd. My legitimasie-datum was 8 November 2018. November 2020 sal 2 jaar wees. 27 November 2020 sal 750 dae wees sedert my legitimasie. Ek maak hierdie sommer ook 'n baken in my lewe. Ek hoop dat ek op daardie dag reeds aangestel is as predikant in 'n gemeente.
Hierdie jaar, 2020, het ek meer tyd as wat ek ooit gedink het ek sou hê om te dink aan die verlede en oor die toekoms. Hierdie jaar, 2020, sal dan vir my 'n jaar wees waarin ek sommer net dink oor my lewe.
Daar is 'n lied wat sê, "It's my party and I'll cry if I want to." Ek bely, so voordat ek gaan begin post oor my nadenkingstyd: "It's my blogsite, and I'll write what I want."
2020...Dis my leweTye in my lewe
Oktober 30, 2020 Selena Jackson	Lewer kommentaar
2020..., Jeugdag, Suid-Afrika
Junie 16, 2020 freddiescoffeebar	Lewer kommentaar
16 Junie in Suid-Afrika is Jeugdag. Dit is die dag waarop die Soweto jeug oproer van 16 Junie 1976 herdenk word.
Protesaksies in nie-blanke skole ("African" skole) het reeds in 1974 begin. Dit het begin nadat Afrikaans en Engels verpligtend geword het as tale van onderrig in skole. Vandag is daar Afrikaanse groeperinge wat dit nie kan hanteer as skole en universiteite Engels verkies as primêre onderrigmedium nie. In die 1970's in kinders wie se moedertale Tswana, Zoeloe, Xhosa, ensovoorts is, basies forseer om in Afrikaans en Engels onderrig te word.
Op 16 Junie 1976 het tussen 3000 en 10000 skoliere vredevol gemarseer om te betoog en te protesteer teen die regering se taal-beleid. Die betoging moes eindig by 'n saamtrek by Orlando Stadion. Oppad daarheen, is hulle gekonfronteer deur swaar bewapende polisie, wat traangas en later lewende ammunisie afgevuur het na die betogende skoliere. 176 skoliere was klaarblyklik vermoor, alhoewel sommiges meen dat die hoeveel tot 700 was. Omtrent 4000 is beseer.
Dit is waarom Jeugdag gehou word.
Die opstand het in Soweto begin, maar het vinnig regdeur die land versprei, en het tot die volgende jaar gehou. Die nagevolg van die gebeure het groot gevolge gehad vir die Apartheidsregering. Beelde van die polisie wat op vreedsame betogende skoliere skiet, het gelei tot 'n internasionale afkeer teenoor Suid-Afrika, soos wat hulle brutaliteit blootgestel is.
#LockdownSA, 2020..., Covid-19, Nuwejaarsvoornemens
Junie 8, 2020 freddiescoffeebar
So ruk terug, so paar dae voor of dalk so paar dae na die groot lockdown in Suid-Afrika begin het, lees ek op iemand se Facebook status iets oor 2020 wat vinnig op die persoon was. Hy wou nog 'n klomp dinge doen voor die nuwe jaar begin het. So hy kon nou die 21 dae (die oorspronklike lengte van die lockdown) gebruik om weer Desember vakansie te hou en homself voor te berei. En dan, op 17 April, vir almal Happy New Year boodskappe stuur.
Dit het my laat dink… Iets wat ek nog wou doen, was om my lys van nuwejaarsvoornemens te deel. Dit is nou al amper 2 maande na die einde van die sterkste fase van die lockdown. Dit is mos toe uitgereik tot 30 April. Op 'n manier was 4 Mei vir 'n klomp mense – nie baie nie! – amper soos die aanbreek van die nuwe jaar. Soos aan die begin van meeste nuwe jare, is die eerste 2 weke meestal 'n stadige her-begin van hulle lewens na die lang Desember vakansie.
Ek sal dit ook gebruik as 'n baken, as 'n nuwe jaar geleentheid. Daarom het ek my lys van nuwejaarsvoornemens gemaak. My "nuwe jaar" het nog nie regtig begin nie. Ek is, in effek, nog in die eerste twee weke na nuwejaar. Wat nou volg, is wat ek reeds geskryf het oor my nuwejaarsvoornemens, met aanpassings van die lys.
Hierdie is egter nie, streng gesproke, een van dáárdie lyste nie… Jy weet? 'n Lys van nuwejaarsvoornemens. Daardie lyste werk in elk geval nooit nie. Ek noem hierdie lys "my lys van voornemens vir die nabye toekoms". En met "nabye toekoms", sê ek eintlik "iewers voor die einde van 2022".
Ek sou dit seker 'n bucket list kon noem. 'n Bucket list het egter nie items wat oor tyd aangaan nie. Tensy dit iets is soos "bly in New York vir 3 weke". Sodra jy 3 weke in New York gebly het, kan jy dit afmerk op jou lys. Soos jy sal sien, sal een van die items op hierdie lys wees dat ek ten minste 3 boeke per maand wil lees. Ek dink nie dit is 'n bucket list item nie, omdat ek nie net 3 boeke in een maand wil lees, en dan is dit afgehandel, nie.
Hoekom 'n lys van voornemens vir die toekoms? Ek wil so bietjie druk van my afhaal, deur myself bietjie buigsaamheid te gee om hierdie doelwitte te bereik, maar dit ook 'n oop lys hou, sodat ek items kan byvoeg. Ek gaan probeer om nooit items van hierdie lys af te haal nie.
Hier is die lys…
Ek wil hierdie jaar baie graag begin as predikant in 'n gemeente. Ek hoop om 'n voltydse pos iewers te kan kry. Ek het gestudeer om 'n predikant in die NG Kerk te word, omdat ek glo dat ek geroep is vir die NG Kerk. Hierdie een is in effek heeltemal buite my beheer. Hierdie is egter steeds 'n massiewe hoop en gebed vir my, so ek plaas dit heel bo aan my lysie van voornemens. Ek hoop regtig dat dit sal gebeur voor die einde van 2020.
Ek wil meer boeke per jaar lees. My mikpunt is ten minste 3 boeke per maand. Dit is net 'n mikpunt. Ek wil ook meer verskeidenheid boeke as meestal Star Trek boeke lees. Lees gerus oor die boeke wat ek gelees het in 2019 hier.
As deel van voorneme nommer 3, wil ek iets soos 'n "reis saam met boeke" neem. Ek het al hieroor geskryf, en sal daardie spesifieke skrywe binne die volgende paar dae post. Kyk maar uit daarvoor. (Ek sal 'n link na daardie skrywe in die comments plaas sodra ek dit gepost het)
Ek wil ook baie meer blog. Ek wil probeer om ten minste 2 keer per week iets te plaas. Enigiets. Van skrywe oor iets wat op hierdie voorneme-lys is, of oor sommer net iets lukraak (dis een van my gunsteling Afrikaanse woorde, wat "random" beteken, as ek reg is). Maar ek wil nie net skryf nie. Ek wil goed skryf. So ek hoop daar daar iemand tussen al my lesers is wat my op 'n stadium bietjie sal raad gee oor my skryfstyl.
Ek wil werk aan my gesondheid. Die laaste keer wat ek op 'n skaal was – aan die begin van 2020 – het ek omtrent 105.2kg geweeg. Ek wil baie graag onder 90kg weeg op 31 Desember 2020. Hierdie is een van die doelwitte wat ek regtig graag aan die einde van 2020 wil bereik, daarom noem ek hierdie datum hier. Ek gaan bietjie meer gesonde alternatiewe soek vir die kos wat ek huidiglik eet, en minder ongesonde kossoorte eet. Ek sal deur die loop van die jaar bietjie hieroor ook post.
Ek stap huidiglik so 1.5km 4-5 keer per week. Ek het ook so drie weke gelede begin met 'n oefening wat aangebied word deur Team Body Project. Ek wil graag fikser wees teen die einde van die jaar, en dalk selfs begin draf op 'n gereelde basis.
Ek wil baie graag leer kitaar speel in 2020. In die nabye toekoms sal ek hopelik so 3-5 liedjies kan speel, selfs al is dit nie wonderlik nie. Dalk liedjies soos "Amazing grace" en "Stille nag".
Ek is besig om navorsing te doen oor foto's verkoop. Ek wil kyk of ek nie dalk so bietjie meer van 'n inkomste te kry uit my stokperdjie van foto's neem nie. Ek sal bietjie meer skryf hieroor oor die volgende paar dae.
Ek wil ook werk aan my bonsai versameling. Ek het so 6 spekboompies wat ek bonsai spekbome wil maak. Hierdie boompies staan al 'n ruk lank op my stoep. Ek wil myself egter nie beperk tot spekbome nie. Ek hoop om in die nabye toekoms met ten minste 'n paar ander soorte bome ook te begin.
Ek is baie lief vir koffie. Ek wil leer om koffie soorte beter te leer ken en van mekaar te onderskei. Ek wil weet hoe om koffie te beskryf, en selfs oor my ervaringe daaroor te begin blog.
Daar het jy dit nou. Hierdie is sommer net so 'n paar goed waaraan ek wil werk. Ek sal bietjie daaroor post in die komende weke, maande, en jare. Kyk ook uit vir uitbreidings op hierdie lys.
2020..., Amazing grace, Covid-19, Musiek
Junie 3, 2020 freddiescoffeebar	Lewer kommentaar
Ek het reeds geskryf oor die hoeveelheid weergawes wat ek het van die lied "Amazing grace". Twee weke gelede het ek nie geweet van een weergawe van hierdie lied nie. Dit is 'n weergawe wat opgeneem is met 50 stemme in lande wat deur die Covid-19 virus beïnvloed is.
Hier is 'n link na die video wat gemaak is. Dit wys die lande wat betrokke is, en verskillende tale – ek neem aan 50 tale, maar sekerlik nie elke taal van elke land nie – van die lande word verteenwoordig. Dit is 'n baie treffende weergawe. Geniet dit.
Junie 2, 2020 freddiescoffeebar	Lewer kommentaar
Ek het gister geskryf oor "Amazing grace". Dit is gemaklik my gunsteling lied. Ek het baie verskillende weergawes van die lied.
Een van die weergawes wat ek het, is 'n live weergawe wat deur Tree63 opgeneem is.
It was grace that brought me safe this far
That saved a wretch like me, like me, yeah
I once was so lost, but now I'm found
Junie 1, 2020 freddiescoffeebar	Lewer kommentaar
Hierdie lied, "Amazing grace", is maklik my gunsteling lied. Ek hou so baie van hierdie lied, dat ek 'n versameling weergawes van meer as 120 van hierdie lied het. Selfs musiekante en genres waarvan ek NIKS hou nie, is deel van hierdie versameling. As iemand vir my 'n boeremusiek weergawe van die lied sou gee, sou ek dit deel maak van my versameling. Natuurlik luister ek nie noodwendig ewe gereeld na al die weergawes nie.
Ek het selfs die fliek met die title "Amazing grace", wat in 2006 uitgekom het.
Vir hierdie inskrywing, het ek besluit ek wil net die woorde van die lied met julle deel.
"Amazing grace" is 'n lied wat geskryf is in 1779 geskryf deur John Newton.
Die woorde van hierdie lied is grotendeels waarop ek my Teologie en bediening as predikant bou. Ek is gered deur genade, nie deur my goeie werke nie en ten spyte van my "slegte werke". Ek hoop dat dit die boodskap is wat altyd die goue draad is in boodskappe wat ek deel met mense. Ek hoop om nooit veroordeel te word deur mense nie, en ek hoop dat ek in mmy boodskappe en lewenswyse nooit sal oorkom as iemand wat ander veroordeel nie. As ek ooit fouteer in my interpretasie van die Bybel of enige gedeelte van die Bybel, hoop ek om te fouteer in die rigting van genade…